text: Hund og hund imellem i messecenteret
  13 februar 2016 kl. 19.52
  Der er styr på stamtavlerne i Messe C i Fredericia i denne weekend.
  Hunde af alle racer – og deres ejere – fylder lørdag og søndag messehallerne i Messe C Fredericia. Der er international hundeudstilling.
  Dansk Kennel Klub afholder hvert år en række internationale hundeudstillinger for alle racer. Udstillingen i Fredericia er blot en af dem.
  For at deltage i udstillingem skal hunden have stambog fra Dansk Kennel Klub. De udenlandske hunde skal være anerkendt af FCI, Fédération Cynologique Internationale, som er det internationale forbund af kennelklubber, Dansk Kennel Klub er tilknyttet.
  Udstillingen tæller med i konkurrencen om årets Dansk Kennel Klub-racevinder.
  Søndag åbner dørene klokken 8.30, hvor der vil være mulighed for at se alverdens hunde i ringen.
  Når konkurrencerne er afgjort, kan du se resultaterne på hundeweb.dk.
  